CELEX: 62020TN0650
Language: lt
Date: 2020-10-23 00:00:00
Title: Byla T-650/20: 2020 m. spalio 23 d. pareikštas ieškinys byloje NU / EUIPO

2021 1 18   
            
            
               LT
            
            
               Europos Sąjungos oficialusis leidinys
            
            
               C 19/58
            
         
      2020 m. spalio 23 d. pareikštas ieškinys byloje NU / EUIPO
      
      (Byla T-650/20)
      (2021/C 19/62)
      Proceso kalba: anglų
      
         Šalys
      
      
         Ieškovė: NU, atstovaujama advokatų S. Pappas ir N. Kyriazopoulou
      
         Atsakovė: Europos Sąjungos intelektinės nuosavybės tarnyba
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. balandžio 1 d. tarnybos, kuri yra įgaliota sudaryti Europos Sąjungos intelektinės nuosavybės tarnybos (EUIPO) darbo sutartis sprendimą neatnaujinti sutarties su ieškove;
               
            
                  —
               
               
                  nurodyti išmokėti 20 000 EUR (dvidešimt tūkstančių eurų) dydžio kompensaciją, skirtą atlyginti neturtinę žalą, kurią ieškovė patyrė dėl sprendimo neatnaujinti jos darbo sutarties;
               
            
                  —
               
               
                  nurodyti atsakovei padengti savo ir ieškovės su šiuo procesu susijusias bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas kompetencijos stoka.
               
            
                  2.
               
               
                  Antrasis ieškinio pagrindas grindžiamas esminio procedūrinio reikalavimo pažeidimu, nes prieš priimant ginčijamą sprendimą vykusiame dialoge nebuvo atsižvelgta į 2019 m. vertinimo ataskaitą.
               
            
                  3.
               
               
                  Trečiasis ieškinio pagrindas grindžiamas pareigos rūpintis pažeidimu, nes administracija neatsižvelgė į ieškovės sveikatos problemas, 2019 m. vertinimo ataskaitą ir visus teisinius kriterijus, susijusius su ieškovės rezultatų vertinimu.
               
            
                  4.
               
               
                  Ketvirtasis ieškinio pagrindas grindžiamas neteisėtais svarstymais ir (arba) akivaizdžia vertinimo klaida.
               
            
                  5.
               
               
                  Penktasis ieškinio pagrindas grindžiamas ikiteisminės procedūros, kurioje Paskyrimų tarnyba tinkamai neatliko 2020 m. liepos 15 d. sprendimo peržiūros, pažeidimu.